سم کارڈ

سم ، (سبسکرائبر آئڈینٹیٹی ماڈیول) (Subscriber Identity Module) اک مظبوط سرکٹ (Integrated circuit – IC) اے، جو بین الاقوامی موبائل صارف شناخت (International Mobile Subscriber Identity – IMSI) معیار دے مطابق موبائل فون تے دیگر آلات اُتے صارفین دی شناخت لئی استعمال کیتا جاندا اے۔

تکنیکی طور تے اصل طبعی کارڈ نوں یونیورسل انٹیگریٹڈ سرکٹ کارڈ (UICC) کہیا جاندا اے۔ ایہ سمارٹ کارڈ عام طور تے پی وی سی دا بݨیا ہُندا اے جیہدے وچ ایمبیڈڈ رابطے تے سیمی کنڈکٹرز ہُندے نیں، جیہدے وچ سم ایہدا بنیادی حِصا ہُندا اے۔ عملی طور تے اِصطلاح "سم کارڈ" توں مراد پورا یونٹ اے نہ کہ صِرف آئی سی۔

 تریخ 
سم کارڈ، سمارٹ کارڈ دی اک قِسم اے، جیہدی بنیاد سلیکان انٹیگریٹڈ سرکٹ (IC) چِپ اے۔ The idea of incorporating a silicon IC chip onto a plastic card originates from the late 1960s. پلاسٹک کارڈ اُتے سلیکان آئی سی چپ نوں شامل کرن دا خیال 1960 دی دہائی دے آخر توں شروع ہویا۔ اس توں بعد سمارٹ کارڈز نے MOS انٹیگریٹڈ سرکٹ چپس دا استعمال کیتا اے، ناݪ ای MOS میموری ٹیکنالوجیز ورگے فلیش میموری تے EEPROM (برقی طور تے ڈیلیٹ ہوݨ دے قابل پروگرام تے پڑھݨ لئی میموری)۔

سم نوں اِبتدائی طور پر یورپی ٹیلی کمیونیکیشن سٹینڈرڈز اِنسٹی ٹیوٹ نے TS 11.11 نمبر دے ناݪ وضاحت وچ بیان کیتا سی۔ ایہ تفصیلات سم دے فزیکل تے منطقی رویے نوں واضح کردی اے۔ UMTS دی ترقی دے ناݪ تفصیلات دا کَم جُزوی طور تے 3GPP نوں مُنتقل کر دِتا گیا۔ 3GPP ہُݨ فِزیکل کارڈ UICC دی مزید ترقی لئی SIM (TS 51.011) تے USIM (TS 31.102) تے ETSI ورگی ایپلی کیشنز دی مزید ترقی لئی ذُما دار اے۔

پہلا سم کارڈ 1991 وچ میونخ سمارٹ کارڈ بݨاؤݨ آݪی کمپنی Giesecke & Devrient نے تیار کیتا سی، جیہنے پہلے 300 سم کارڈ فن لینڈ دے وائرلیس نیٹ ورک آپریٹر Radiolinja نوں فروخت کیتے سی۔

 تصویراں 

 حوالے 

گٹھ:ٹیکنالوجی
گٹھ:امریکی ایجادات
گٹھ:جرمن ایجادات
گٹھ:کمپیوٹر ایکسیس کنٹرول
گٹھ:موبائل
گٹھ:ٹیکنالوجی
گٹھ:انفارمیشن ٹیکنالوجی